જોકે, આ યાત્રાને ફેરવવામાં જે રીતે આયોજન કરાયું છે, તેનાથી સીધો ઇશારો મળી રહ્યો છે કે, આ યાત્રા થકી પાટીદાર બહુમતિવાળા વિસ્તારમાંથી તેનો મહત્તમ લાભ મેળવવા માટેની ગણતરી મૂકાઈ છે. વર્ષ 2015થી શરૂ થયેલા પાટીદાર અનામત આંદોલન પછી પાટીદાર વસતિ ધરાવતા કતારગામ, વરાછા, કોસાડ, મોટાવરાછા, પુણા, કાપોદ્રા, સરથાણા જેવા વિસ્તારોમાંથી ભાજપની પકડ ઢીલી થઈ છે. પાલિકાની ચૂંટણીમાં તો ભાજપે ઘણું ગુમાવ્યું પણ હતું. અલબત્ત, વિધાનસભાની ચૂંટણીમાં કોઈ નુકસાન નહીં થતાં જીવમાં જીવ આવ્યો હતો. છતાં હજુ પાટીદારોની લાગણીને પૂરેપૂરી અંકે કરીને પાટીદારોમાં ભાજપની મૂળ રાજકીય સ્થિતિ સુધી પહોંચી શકાયુ નથી, એ હકીકત છે. એટલે, તે માટેની ગડમથલમાં આ એક્તા રથયાત્રાને માધ્યમ બનાવાય રહી હોય તેવું દેખાય રહ્યું છે.